OpenLLM-France/wikimedia huggingface dataset:
# Brigada de demolició

Brigada de demolició (títol original en anglès: The Wrecking Crew) és una pel·lícula estatunidenca dirigida per Phil Karlson i estrenada el 1969. Ha estat doblada al català.

## Argument

L'agent de contraespionatge estatunidenc Matt Helm és encarregat pel govern de detenir el comte Contini que ha provocat una crisi financera mundial amagant or equivalent d'1 milió de dòlars. S'assigna a Matt l'agent britànica Freya Carlson que crearà més problemes que no en resoldrà...

## Repartiment

* Dean Martin: Matt Helm
* Elke Sommer: Linka Karensky
* Sharon Tate: Freya Carlson
* Nancy Kwan: Wen Yurang
* Nigel Green: el comte Contini
* Tina Louise: Lola Medina
* John Larch: « Mac » MacDonald
* John Brascia: Karl
* Wilhelm von Homburg: Gregor
* Chuck Norris: home a « La casa de les 7 joies »

## Al voltant de la pel·lícula

* Primera pel·lícula de Chuck Norris.
* Bruce Lee ha coreografiat alguns combats, com el que hi ha entre Sharon Tate i Nancy Kwan.

## Referències

* ↑ esadir.cat. Brigada de demolició. esadir.cat.
* ↑ «The wrecking crew». The New York Times.
# Richmond (Virgínia)

Richmond és la capital de l'estat de Virgínia, als Estats Units d'Amèrica. La ciutat, separada completament del comtat de Richmond, és el centre d'una àrea metropolitana coneguda com a Gran Richmond-Petersburg, i està envoltada pels comtats de Henrico (al nord) i Chesterfield (al sud). A la ciutat hi conflueixen les carreteres interestatals 95 i 64. L'economia de la ciutat està basada, sobretot, en les empreses relacionades amb el dret i les finances, amb un bon nombre de grans empreses i firmes de renom. Durant la Guerra Civil dels Estats Units Richmond fou la capital dels Estats Confederats d'Amèrica.

## Personatges Il·lustres

* Arthur Ashe (1943 - 1993) tenista

## Vegeu també

* Batalla de Wilderness.
* Campionats del món de ciclisme en ruta de 2015.

## Enllaços externs

* Richmond - Lloc web oficial
Capitals d'estat dels Estats Units :
ALMontgomery
AKJuneau
AZPhoenix
ARLittle Rock
CASacramento
CODenver
CTHartford
DEDover
FLTallahassee
GAAtlanta
HIHonolulu
IDBoise
ILSpringfield
INIndianapolis
IADes Moines
KSTopeka
KYFrankfort
LABaton Rouge
MEAugusta
MDAnnapolis
MABoston
MILansing
MNSaint Paul
MSJackson
MOJefferson City
MTHelena
NELincoln
NVCarson City
NHConcord
NJTrenton
NMSanta Fe
NYAlbany
NCRaleigh
NDBismarck
OHColumbus
OKOklahoma City
ORSalem
PAHarrisburg
RIProvidence
SCColumbia
SDPierre
TNNashville
TXAustin
UTSalt Lake City
VTMontpelier
VARichmond
WAOlympia
WVCharleston
WIMadison
WYCheyenne
DCWashington$^1$ Territoris:
ASPago Pago
GUHagåtña
MPSaipan
PRSan Juan
VICharlotte Amalie :
$^1$ Capital federal. :
# Richmond Heights (Missouri)

Richmond Heights és una població dels Estats Units a l'estat de Missouri. Segons el cens del 2000 tenia 9.602 habitants.

## Demografia

Segons el cens del 2000, Richmond Heights tenia 9.602 habitants, 4.647 habitatges, i 2.202 famílies. La densitat de població era de 1.618,9 habitants per km².
Per edats la població es repartia de la següent manera: un 19,2% tenia menys de 18 anys, un 9% entre 18 i 24, un 36% entre 25 i 44, un 21% de 45 a 60 i un 14,7% 65 anys o més.
L'edat mediana era de 36 anys. Per cada 100 dones de 18 o més anys hi havia 80,1 homes.
La renda mediana per habitatge era de 50.557 $ i la renda mediana per família de 69.681 $. Els homes tenien una renda mediana de 47.536 $ mentre que les dones 35.407 $. La renda per capita de la població era de 37.217 $. Entorn del 4,4% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Richmond Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Richmond Heights». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Richmond Hill

Richmond Hill és un municipi d'Ontario (Canadà). Al cens del 2017 hi havia una població de 195.022 habitants.

## Situació

Richmond Hill es troba a la zona de Toronto.
La ciutat va ser fundada oficialment el 18 de juny de 1872.

## Història

El primer creixement de Richmond Hill va estar estretament lligat al desenvolupament de Yonge Street, proposat per John Graves Simcoe, primer tinent governador de l'Alt Canadà, com a carrer militar. Més tard, els agricultors dels pobles situats al nord de Richmond Hill van utilitzar Yonge Street per arribar als mercats de Toronto. La ciutat de Richmond Hill ha crescut a causa d’aquest moviment de gent i de la seva proximitat a Toronto.

## Lema

El lema oficial de Richmond Hill és In the rose I bloom. A principis del segle xx, Richmond Hill va ser el lloc més important per al cultiu de roses al Canadà.
Més recentment, també s’utilitza el lema Una mica al nord, una mica més agradable. Aquest lema no oficial suggereix que la ciutat de Richmond Hill, situada just al nord de la capital provincial (Toronto), és una mica més desitjable que aquesta per la seva qualitat de vida.

## Economia

Hi ha moltes empreses i indústries a Richmond Hill. Hi ha empreses tecnològiques com CGI. També hi ha una empresa immobiliària Peaceland Realty Group.

## Demografia

Evolució demogràfica :
| 2001 | 2006 | 2011 | 2016 |
| 132030 | 162704 | 185541 | 195022 |

## Personalitats

* Kathleen Wynne, actual primera ministra d'Ontario
* Mike Cammalleri, jugador d'hoquei que juga amb Los Angeles Kings
* Trish Stratus, antic lluitador i model canadenc
* Wendy_Son del grup sud-coreà Red Velvet
* Connor McDavid, capità dels Edmonton Oilers de la National Hockey League.
* Sam Bennett, centre de Calgary Flames a la Lliga Nacional d'Hoquei

## Referències

* ↑ «Richmond Hill».
* ↑ «Early Days in Richmond Hill: A History of the Community to 1930 : electronic edition. : First Peoples on the Land». [Consulta: 31 juliol 2021].
* ↑ «The Liberal, 20 Sep 1956, p. 1» (en anglès). [Consulta: 31 juliol 2021].
* ↑ «Early Days in Richmond Hill: A History of the Community to 1930 : electronic edition. : The Flowering of Richmond Hill». [Consulta: 31 juliol 2021].
# Rheum palmatum

Rheum palmatum, ruibarbre turc, ruibarbre xinès o arrel de ruibarbre (en la medicina tradicional xinesa, da-huang), és una planta medicinal molt valorada.

## Descripció

Les espècies ““R. tanguticum”” i ““R. officinale,”” estan estretament relacionades amb ““Rheum palmatum”” i reben el mateix nom en xinès.

## Hàbitat, cultiu i preparació

Encara que originària de les regions de la Xina occidental, nord del Tibet, i l'altiplà de Mongòlia, es fa servir molt en altres parts del món. Es pot cultivar en diversos tipus de clima sempre que el sòl tingui bon drenatge. Com a medicinal es fa servir el rizoma i aquest triga uns 6 anys a tenir la mida adequada.

## Usos medicinals

Tradicionalment s'ha utilitzat com a laxant i segons la dosi contra la diarrea i disenteria. També per fer abaixar la febre la inflamació, aturar les hemorràgies i com antibacterià.

### Composició

* Antraquinones (about 3-5%), rheina, aloe-emodina
* Flavonoides (catequina)
* Àcids fenòlics
* Tanins (5-10%)
* Oxalat de calci

### Precaució

Les fulles del ruibarbre xinès tenen molt àcid oxàlic el qual, consumit en grans quantitats, és perillós per la salut. Les embarassades han d'evitar el consum del ruibarbre xinès, ja que causa estimulació uterina.

## Referències

* 1 2 3 4 Foster, Steven. Desk Reference to Nature's Medicine. Washington, D.C.: National Geographic Society, p. 104–105. ISBN 0-7922-3666-1.
* 1 2 3 4 5 6 Chevallier, Andrew. Natural Health: Encyclopedia of Herbal Medicine. Nova York, New York 10016: Dorling Kindersley, 2000, p. 127. ISBN 0-7894-6783-6.
# Rheum officinale

Rheum officinale o Ruibarbre medicinal és una espècie de planta originari d'Àsia.
Es fa servir, rizomes i fulles, en la medicina tradicional xinesa, on rep el nom de yào yòng dà huáng ((xinès)), i també a Amèrica del Nord és un component de la infusió medicinal anomenada Essiac tea.
A la medicina moderna R. officinale es fa servir en el tractament de l'hepatitis B combinada amb interferon.

## Referències

* ↑ McCulloch, M; Broffman, M; Gao, J; Colford Jr, JM «Chinese Herbal Medicine and Interferon in the Treatment of Chronic Hepatitis B: A Meta-Analysis of Randomized, Controlled Trials». American journal of public health, 92, 10, 2002, pàg. 1619–28. DOI: 10.2105/AJPH.92.10.1619. PMC: 1447297. PMID: 12356611.

## Enllaços externs

* Calorimetric investigation of the effect of hydroxyanthraquinones in Rheum officinale Baill on Staphylococcus aureus growth Arxivat 2007-05-06 a Wayback Machine.
# Boxa als Jocs Olímpics d'estiu de 1920 - pes mitjà

El pes mitjà va ser una de les vuit proves de boxa que es disputaren als Jocs Olímpics d'Anvers de 1920. Com en les altres proves de boxa estava reservada a homes. La competició es va disputar entre el 21 i el 24 d'agost de 1920. El pes mitjà era la tercera categoria més pesada en aquesta edició dels Jocs i sols hi podien participar boxejadors que pesessin fins a 72,6 kg. Hi van prendre part 17 atletes de 9 nacions diferents.

## Medallistes

| Or | Plata | Bronze |
| Harry Mallin (GBR) | Georges Prud'Homme (CAN) | Moe Herscovitch (CAN) |

## Quadre

| Primera ronda | Primera ronda | Setzens de final | Setzens de final | Quarts de final | Quarts de final | Semifinals | Semifinals | Final | Final |
| | | Martin Olsen (DEN) | W |
| | | Edward White (GBR) | L |
| | | | | Olsen (DEN) | L |
| | | | | Strømme (NOR) | W |
| | | Hjalmar Strømme (NOR) | W | | |
| Jean Dortet (FRA) | W | Jean Dortet (FRA) | L | | |
| Georges Simonon (BEL) | L | | | | | Strømme (NOR) | L |
| | | | | | | Prud'Homme (CAN) | W |
| | | Georges Prud'Homme (CAN) | W | | | | |
| | | Antoine Masson (BEL) | L | | | | |
| | | | | Prud'Homme (CAN) | W | | |
| | | | | Rey-Golliet (FRA) | L | | |
| | | Marcel Rey-Golliet (FRA) | W | | | | |
| | | Georg Kruse (DEN) | L | | | | |
| | | | | | | | | Prud'Homme (CAN) | L |
| | | | | | | | | Mallin (GBR) | W |
| | | Harry Mallin (GBR) | W | | | | |
| | | Joseph Cranston (USA) | L | | | | |
| | | | | Mallin (GBR) | W | | |
| | | | | Lagonia (USA) | L | | |
| | | Samuel Lagonia (USA) | W | | | | |
| | | Rolf Jacobsen (NOR) | L | | | | |
| | | | | | | Mallin (GBR) | W |
| | | | | | | Herscovitch | L |
| | | William Bradley (RSA) | W | | | | |
| | | Jan Hesterman (NED) | L | | | | | Combat pel bronze | Combat pel bronze |
| | | | | Bradley (RSA) | L |
| | | | | Herscovitch (CAN) | W | | | | Herscovitch (CAN) | W |
| | | Moe Herscovitch (CAN) | W | | | | | Strømme (NOR) | L |
| | | Paul Munting (NED) | L | | |

## Referències

* Comitè Olímpic Belga. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 16 de febrer 2009. [Consulta: 11 agost 2007].
# Blue Springs (Alabama)

Blue Springs és una població dels Estats Units a l'estat d'Alabama. Segons el cens del 2007 tenia 115 habitants.

## Demografia

Segons el cens del 2000, Blue Springs tenia 121 habitants, 49 habitatges, i 36 famílies. La densitat de població era de 16,2 habitants/km².
Dels 49 habitatges en un 28,6% hi vivien nens de menys de 18 anys, en un 67,3% hi vivien parelles casades, en un 6,1% dones solteres, i en un 24,5% no eren unitats familiars. En el 20,4% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,3% tenia menys de 18 anys, un 7,4% entre 18 i 24, un 28,1% entre 25 i 44, un 31,4% de 45 a 60 i un 10,7% 65 anys o més.
L'edat mediana era de 39 anys. Per cada 100 dones hi havia 95,2 homes. Per cada 100 dones de 18 o més anys hi havia 95,8 homes.
La renda mediana per habitatge era de 38.000 $ i la renda mediana per família de 38.250 $. Els homes tenien una renda mediana de 27.000 $ mentre que les dones 21.500 $. La renda per capita de la població era de 17.224 $. Aproximadament el 6,5% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Blue Springs (Nebraska)

Blue Springs és una població dels Estats Units a l'estat de Nebraska. Segons el cens del 2000 tenia 383 habitants.

## Demografia

Segons el cens del 2000, Blue Springs tenia 383 habitants, 166 habitatges, i 111 famílies. La densitat de població era de 187,2 habitants per km².
Dels 166 habitatges en un 29,5% hi vivien nens de menys de 18 anys, en un 54,8% hi vivien parelles casades, en un 6,6% dones solteres, i en un 33,1% no eren unitats familiars. En el 30,1% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,84.
Per edats la població es repartia de la següent manera: un 24% tenia menys de 18 anys, un 6,5% entre 18 i 24, un 25,6% entre 25 i 44, un 27,7% de 45 a 60 i un 16,2% 65 anys o més.
L'edat mediana era de 42 anys. Per cada 100 dones de 18 o més anys hi havia 103,5 homes.
La renda mediana per habitatge era de 25.000 $ i la renda mediana per família de 36.563 $. Els homes tenien una renda mediana de 28.000 $ mentre que les dones 17.614 $. La renda per capita de la població era de 14.269 $. Aproximadament el 17,1% de les famílies i el 18,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blue Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Blue Springs». American Fact Finder. Oficina del Cens dels Estats Units, 12-01-2010.
# Derbi arlequinat

El Derbi arlequinat (en aragonès derbi arlequinau, i castellà derbi arlequinado) és el partit de futbol entre el club aragonès Club Deportivo Ebro i el català Centre d'Esports Sabadell Futbol Club.

## Partits oficials

Fins a l'actualitat tots els partits oficials entre els dos equips s'han jugat al Grup III de la Segona divisió B espanyola.
| Local | Visitant | Resultat | Lloc | Data | Competició |
| CE Sabadell | CD Ebro | 0 - 1 | Nova Creu Alta | 21 d'agost de 2016 | 2a B 2016/17 |
| CD Ebro | CE Sabadell | 0 - 0 | El Carmen | 8 de gener de 2018 | 2a B 2016/17 |
| CE Sabadell | CD Ebro | 0 - 0 | Nova Creu Alta | 12 de novembre de 2017 | 2a B 2017/18 |
| CD Ebro | CE Sabadell | 1 - 0 | El Carmen | 8 d'abril de 2018 | 2a B 2017/18 |
| CD Ebro | CE Sabadell | 1 - 3 | El Carmen | 14 d'octubre de 2018 | 2a B 2018/19 |
| CE Sabadell | CD Ebro | 0 - 0 | Nova Creu Alta | 3 de març de 2019 | 2a B 2018/19 |

## Estadístiques

Les estadístiques dels partits oficials jugats fins a l'actualidat són les següents:
| Equip | Jugats | 1$^a$ | 2$^a$ | 2$^a$B | Copa | Guanyats | Empats | Perduts | Gols a favor | Lliga | Copa | Gols en contra |
| CD Ebro | 4 | 0 | 0 | 4 | 0 | 2 | 3 | 1 | 3 | 3 | 0 | 3 |
| CE Sabadell | 4 | 0 | 0 | 4 | 0 | 1 | 3 | 2 | 3 | 3 | 0 | 3 |

### Estadi

El derbi arlequinat s'ha jugat en partit oficial en 2 escenaris diferents.
| Estadi | Localitat | Foto | Partits jugats | Primer partit | Darrer partit |
| Camp Municipal L'Almozara-El Carmen | | Saragossa | 3 | 8 de gener de 2017 | 14 d'octubre de 2018 |
| Nova Creu Alta | | Sabadell | 3 | 21 d'agost de 2016 | 3 de març de 2019 |

## Referències

* ↑ (anglès) CE Sabadell-CD Ebro en SoccerWay
* ↑ (anglès) CD Ebro-CE Sabadell en transfermarkt.
* ↑ (castellà) Tablas en un igualado derbi arlequinado. Vavel. 12 de novembre de 2017
* ↑ (castellà) Adri Cuevas le da al Ebro el derbi arlequinado. Vavel. 8 d'abril de 2018
* ↑ (castellà) El Sabadell vence y se lleva los tres puntos. El Español. 14 d'octubre de 2018
* ↑ (castellà) El Sabadell y el Ebro se repartieron los puntos tras un empate a 0. Sport. 3 de març de 2019
* ↑ (anglès) Estadístiques CE Sabadell-CD Ebro en SoccerWay
# Romulea columnae

Romulea columnae és una planta de la família de les iridàcies. Fa unes flors petites, lila clar o violetes, grogues cap a la base de 7-10 mm de diàmetre, 1-3 en tija curt. Fulles basals procedents de dos bulbs tuberosos amb 1-6 fulles caulinars, curtes i erectes o llargues. La flor té una corol·la tubular de 2,5-5,5 mm, segments d'1-2 cm lanceolats o oblanceolats, aguts. El fruit aflora per sobre del terra. Floreix a la primavera. Habita en praderies seques en dunes i esculls de Gran Bretanya, França, Espanya, Grècia, Itàlia, Portugal i Turquia.

## Referències

* ↑ Polunin, O. Guía fotográfica de las flores silvestres de España y de Europa. Omega, 1989. ISBN 84-282-0857-3.
# Riu Bhadra

El riu Bhadra (kannada ಭದ್ರಾ ನದಿ) és un riu de l'estat de Karnataka a l'Índia. Neix als Ghats Occidentals al pic Ganga, i corre en direcció nord-est per la plana del Dècan. Se li uneixen els afluents Somavahini, Thadabehalla i Odirayanahalla. Passa per la reserva d'animals de Bhadra (Bhadra Wildlife Sanctuary). Una gran presa es va construir a Lakkavalli i n'hi altres de menors. Després de trobar el riu Tunga a Koodli, prop de Shivamogga, el riu unit segueix a l'est amb el nom de Tungabhadra, i desaigua finalment al riu Kistna, que al seu torn desaigua a la badia de Bengala.

## Vegeu també

* Districte de Kadur.
* Kalasa.

## Enllaços externs

* Mapa
* Riu Bhadra Arxivat 2012-11-07 a Wayback Machine.
* Projecte de reg
* Crocodils del riu
# Romànic (desambiguació)

«Romànic» té aquests significats:
* Arquitectura
** Arquitectura romànica (o Romànic (arquitectura))
* Art:
* art romànic.
** Primer romànic, Art preromànic i Art preromànic a Catalunya
** Art romànic andorrà
** Art romànic a Catalunya
*** Art romànic de la Baixa Cerdanya
** Romànic llombard
* Filologia: llengües romàniques
# Bulugguín ibn Ziri

Bulugguín ibn Ziri (àrab: بلقين بن زيري, Buluqqīn (o Buluggīn) ibn Zīrī) fou fill de l'emir sanhaja d'Ashir Ziri ibn Manad. El 972 va rebre el govern d'Ifríqiya i va succeir també al seu pare a Ashir el 971.
Tan bon punt va poder organitzar les seves forces, va començar una sèrie de victorioses campanyes militars cap a l'oest en nom del califa fatimita. Va fundar Alger, Miliana i Medea (960), va lluitar contra Abu-Khazar (968/969), va derrotar els zanata (971). El seu pare va morir aquest any a mans del governador rebel de Msila i el Zab, Jàfar ibn Alí ibn Hamdun al-Andalussí (juny/juliol) i el va succeir com a cap dels sanhaja.
Va lluitar de nou contra els zanata als que va expulsar del Magrib central (tardor del 971) i va ocupar Msila i el Zab. L'emir fatimita el va investir com a governador de totes les possessions occidentals excepte Trípoli i Sicília (2 d'octubre del 972). Va fer la guerra al Magrib (973-974) designant com a governador d'Ifríqiya a Abd-Al·lah ibn Muhàmmad al-Kàtib. Va lluitar contra els kutama (974-975) i va aconseguir Trípoli, Surt i Ajabiya (977/978).
A la darrera campanya (979-983) es va poder apoderar de Fes, Sigilmasa i al-Basra, i va derrotar els barghawata. A la tornada, a la primavera següent, va morir pel camí (25 de maig del 984). El va succeir el seu fill Al-Mansur ibn Bulugguín.

## Notes

* ↑ Bulugguín és un nom amazic amb un so [g] inexistent en àrab, que en aquesta llengua habitualment es representa amb la lletra qaf ([q]) —o amb una lletra derivada d'aquesta, ڤ, usada per transcriure el so [g]—, raó per la qual és també habitual la transcripció Buluqqín, més fidel a l'arabització del nom. És també habitual la transcripció Buluggín, però és desaconsellable perquè per a una catalanòfon les «g» serien llegides amb el so [ʒ] en lloc de [g]
# Deroquilocarídids

Els deroquilocarídids (Derocheilocarididae) són una família de diminuts crustacis maxil·lòpodes, l'única de la subclasse dels mistacocàrides (Mistacocarida) amb només 13 espècies descrites, repartides en dos gèneres, Derocheilocaris i Ctenocheilocharis.
La majoria dels mistacocàrides amb prou feines assoleixen els 0,5 mm de longitud; són marins i intersticials que viuen a la sorra litoral i sublitoral de totes les zones temperades i subtropicals.

## Classificació

Segons Martin i Davis (2001), els mistacocàrides tenen un sol ordre i una sola família:
Ordre Mystacocaridida Pennak & Zinn, 1943
    Família Derocheilocarididae Pennak & Zinn, 1943

## Referències

* ↑ Brusca, R. C. & Brusca, G. J., 2005. Invertebrados, 2a edició. McGraw-Hill-Interamericana, Madrid (etc.), XXVI+1005 pp. ISBN 0-87893-097-3
* ↑ «WoRMS - World Register of Marine Species - Mystacocarida» (en anglès). [Consulta: 19 agost 2021].
* ↑ J. W. Martin & G. E. Davis. An Updated Classification of the Recent Crustacea. Natural History Museum of Los Angeles County, 2001, p. 132 pp. Arxivat 2006-05-25 at Bibliotheca Alexandrina
# Derr

Derr o Al-Derr (àrab: الدر, ad-Darr) fou una ciutat del sud d'Assuan a Egipte, a la riba del Nil, on hi havia un temple que va ser desmuntat el 1964 per evitar ser cobert per les aigües del llac Nasser. Va ser traslladat uns quilòmetres al sud, prop del temple d'Amada.
Fou construït per Ramsès II per celebrar el festival de Seth vers els seus 30 anys de regnat i fou excavat en part a la roca. S'assembla a Abu Simbel. Fou dedicat a Ra. La ciutat nubiana de Derr li va donar nom, però no se sap el seu nom egipci ni la seva importància quan el temple es va fer.
A l'època cristiana, fou reconvertit en església però encara es conserven pintures i gravats. Hi ha dues sales amb pilars que conserven part de la decoració, on es mostren sobretot escenes religioses i el faraó fent ofrenes.